Die Navolging van Christus - Thomas � Kempis
Uitgereik deur Margot Luyt
Die 2004-verwerking deur Lux Verbi.BM met die medewerking van Piet Venter en Willem Nicol
Titel:	Die Navolging van Christus
ISBN:	0 7963 0212 X
Bladsye: 352 (Hardeband)
Die Navolging van Christus (1441) deur Thomas � Kempis is, naas die Bybel, di� mees geleesde geestelike publikasie ter w�reld. Hierdie klassieke werk bestaan uit vier boeke waarvan die eerste reeds in 1419 verskyn het. Dit bied 114 stukke vol fyn rigtingwysers en wyshede in pragtige, warm en toeganklike Afrikaans vir gewone gelowiges wat behoefte het aan 'n betekenisvolle verhouding met die Here. Die stukke is tydloos en vandag so waardevol en relevant as in die Middeleeue. Di� werk is eeue later steeds 'n kosbare handleiding vir gelowiges van alle kerkverbande wat hul lewe volledig aan die Here wil toewy.
Die vier boeke bied die volgende:
Hierin word goeie raad gegee oor hoe om God se egte wysheid te vind en deur alles staande te bly ten spyte van ons swakheid.
Hier is praktiese rigtingwysers vir 'n daaglikse geloofslewe. Lesers word aangemoedig om self op te hou stry en stil te rus in die teenwoordigheid van Jesus.
In hierdie boek roep die Here die navolger om Hom alleen te soek om ��n te word met God en so ware vrede in die hart te vind. Dit wys ook hoe om daagliks uit hierdie innerlike vrede te leef.
Die laaste deel moedig gelowiges aan om die nagmaal gereeld en toegewyd te vier. Dit belig ook die teologiese en geskiedkundige agtergrond van die Danksegging — die gemeenskap waar gelowiges deur die Sakrament met Jesus ��n word en s� nuwe lewenskrag kry.
Thomas (1380—1471), van die dorpie Kempen, is as teruggetrokke en diep gelowige 13-jarige na 'n skool te Deventer in Nederland gestuur. Hier het sy geestelike lewe verder verdiep. Hy was besonder nederig en aan God toegewy. Daar is van hom ges� dat hy 'n goeie prediker was en 'n wyse biegvader, maar dat hy nie na ho� posisies of status gestreef nie — dat hy tevrede was om sy werk as onbekende dienaar te doen.
Hy was voorts goedhartig en gaaf teenoor almal, veral di� wat hartseer of swaarkry moes deurmaak. Sy deernisvolle natuur was moontlik ook die rede waarom hy by die skool as mentor vir nuwelinge aangestel is.
Die Navolging van Christus bied daaglikse voeding vir 'n voller geloofslewe, dit spreek tot almal, van die eenvoudigste tot die mees gesofistikeerde, en bring mense oor alle grense bymekaar.